Vladislavs Rafaļskis

Vladislavs Rafaļskis (; dzimis ) ir Latvijas pedagogs un politiķis.

 Dzīvesgājums 
Dzimis 1959. gadā Ļeņingradā.
1977. gadā viņš pabeidza Rīgas 76. vidusskolu, bet 1983. gadā absolvēja Ļeņingradas Valsts Universitāti filologa specialitātē. Kopš 1983. gada strādā Rīgas 40. vidusskolā par krievu valodas un literatūras skolotāju.

2004. gadā filmējās Krievu skolu aizstāvības štāba klipā "Melnais Kārlis" un iestājās partijā PCTVL. No 2005. līdz 2009. gadam bija Rīgas domes deputāts, darbojās kultūras un izglītības komitejās. 2007. gadā kļuva par PCTVL valdes locekli, vēlāk par Latvijas Krievu savienības valdes locekli.Vladislavs Rafaļskis, valdes loceklis  Latvijas Krievu Savienības interneta lapa

2012. gadā Latvijas Republikas Izglītības un zinātnes ministrijas pārraudzībā esošais Izglītības kvalitātes valsts dienests pēc pārbaudes veikšanas, pamatojoties uz Izglītības likumu, rosināja skolotāju Rafaļski atlaist no darba par Baltkom ēterā pausto, ka viņš šai valstij esot nelojāls un "šo režīmu" vienkārši nicinot.Izglītības kvalitātes uzraugi rosina atlaist Rafaļski "Diena" 2012. gada 1. oktobrī

Pēc Rīgas 40. vidusskolas Ētikas komisijas ieteikuma mācību iestādes vadība uz notikušo reaģēja ar rakstisku piezīmi. Pēc skolas pieaicināto juristu konsultantu slēdziena Rafaļska atlaišanai neesot bijis juridiska pamata, jo viņš jau bijis sodīts ar rakstisko piezīmi, bet vēl vienu sodu par to pašu pārkāpumu piemērot nevarot.Skolas vadība Rafaļski neatlaidīs "Diena" 2012. gada 25. oktobrī

2019. gadā ievēlēts par Latvijas Krievu savienības valdes locekli.

 Atsauces 

 Ārējās saites 
 CV PCTVL mājaslapā
 Intervija  laikrakstam "Rakurss", 2004 .

Kategorija:1959. gadā dzimušie
Kategorija:Ļeņingradā dzimušie
Kategorija:Latvijas pedagogi
Kategorija:Rīgas domes deputāti (2005—2009)